open-index/open-wikipedia-markdown huggingface dataset:
நெல்வயல் நெட்டைக்காலி

**நெல்வயல் நெட்டைக்காலி** (*Paddy field pipit* அல்லது *Oriental pipit*) (*ஆந்தசு ரபுலசு*) என்பது ஒரு சிறிய பாசரிபாரம்சு பறவை ஆகும். இந்தப் பறவைக்கு காட்டுப்புல் குருவி, மரத்தவிட்டுக் குருவி, மரப்பிப்பிட்டு, வயல் சிட்டு என்ற வேறு பெயர்களும் உண்டு.  இது வாலாட்டிக் குருவிக் குடும்பத்தைச் சேர்ந்த பறவை ஆகும். இவை ஒரு பகுதியிலேயே வாழக்கூடியன (வலசை போகாதவை). இவை திறந்த வெளிகளிலும், புல்வெளிகளிலும் வாழக்கூடியன, தெற்கு ஆசியா, கிழக்குப் பிலிப்பீன்சு  போன்ற பகுதிகளில் உள்ளன. பிற மற்ற இனங்கள் ஆசியாவின் பிற பகுதியில் காணப்படுகின்றன. ஆசிய பிராந்தியத்தில் குளிர்காலத்தில் இவ்வகைப் பறவைகளை அடையாளம் காண்பது கடினமாக இருக்கும். இனங்களின் வகைப்பாட்டில் சிக்கலான மற்றும் கணிசமான மாற்றங்கள் ஏற்பட்டிருக்கின்றன.

## விளக்கம்
[இடது|thumb|குஞ்சுகளுக்கு உணவு எடுகத்தல் ([கொல்கத்தா|கல்கத்தா, மேற்கு வங்கம்)]]
இந்த நெட்டைக்காலிகள் 15&nbsp;செ.மீ&nbsp;உள்ளவை. இவை முதன்மையாக சாம்பல் பழுப்பு நிறத்தோடும், மார்புப் பகுதி வெளிறி இருக்கும். இதன் வால் நீண்டும், கால்கள் நீண்டும் இருக்கும்.

மேற்குத் தொடர்ச்சி மலைப் பகுதிகளில் காணப்படும் நீலகிரி நெட்டைக்காலிகள் தோற்றத்தில் இவற்றோடு ஒத்துக் காணப்படும்.

## மேற்கோள்கள்

## வெளி இணைப்புகள்

* Photos, videos and sounds – Internet Bird Collection
* Photographs  – Oriental Bird Images

பகுப்பு:ஆசியப் பறவைகள்
பகுப்பு:வங்காளதேசப் பறவைகள்
பகுப்பு:நேபாளப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
குமிழித் தூம்பு மதகு

**குமிழித் தூம்பு மதகு** என்பது தமிழ்நாட்டு ஏரிகளில் தேக்கிவைக்கும் நீரைப் பாசனத்திற்குத் திறக்க அறிவியல் பூர்வமாக அமைத்த ஓர் அமைப்பு ஆகும். இது தேவையான அளவு மட்டும் தண்ணீரை வெளியேற்ற உதவ, ஒரு கற்பெட்டி போன்று அமைத்திருக்கும். இந்த கல்பெட்டி மேலே அரையடி விட்டத்தில் துளை இருக்கும். இந்த துளைக்குப் பெயர் **நீரோடி** ஆகும். இந்தத் துளையை குழவி போன்ற ஒரு கல் கொண்டு மூடி இருப்பார்கள். பெட்டியின் தரை மட்டத்திலும் சிறிய அளவிலான இரண்டு மூன்று துளைகள் இருக்கும் இவற்றை **சேறோடி** என்பர். ஏரியின் தரைமட்டத்திற்கு கீழே இந்த கல்பெட்டியில் உள்ள துளை வழியே தண்ணீர் செல்லும்வகையில் குழாய் அமைப்பு ஏற்படுத்தப்பட்டிருக்கும். பாசனத்திற்குத் தண்ணீர் வேண்டியபோது துளையில் உள்ள குழவிக்கல்லை தண்ணீருக்குள் மூழ்கிச் சென்று எடுத்து விடுவர், அப்போது ஏரியின் நீரோடி துளை வழியாக 80 விழுக்காடு நீரும் சேறோடி வழியாக 20 விழுக்காடு சேறு கலந்த நீரும் வெளியேறும்.  இதனால் ஏரிக்குள் வண்டல் மண்படிவது குறையும். சில ஏரிகளில் இந்தத் தூம்பு மதகு உள்ள இடத்தை அடையாளம் காட்டும்விதமாகக் கல் மண்டபங்கள் அமைத்திருப்பர்.

## வெளி இணைப்புகள்
* குமிழித் தூம்பு மதகு - காணொலி

## மேற்கோள்கள்

*
பகுப்பு:நீர்ப்பாசனம்
பகுப்பு:தமிழ்நாட்டில் வேளாண்மை
திருவிரட்டை மணிமாலை

**திருவிரட்டைமணிமாலை** என்பது காரைக்கால் அம்மையாரால் பாடப்பெற்ற நூலாகும். இந்நூல் சைவ சமய பதினோராம் திருமுறையைச் சேர்ந்தது. இந்நூல் தமிழ் சிற்றிலக்கிய வகைகளுள் ஒன்றான இரட்டைமணிமாலையைச் சேர்ந்ததாகும். காரைக்கால் அம்மையார் சிவபெருமானின் சிறப்புகளைப் புகழ்ந்து இந்நூலில் எழுதியுள்ளார். 

காரைக்கால் அம்மையார் பேயுருவம் பெற்றதும் அற்புதத் திருவந்தாதி எனும் நூலைப் படைத்தார். அதில் பேயுருவம் பெற்றதைப் பற்றி பாடியுள்ளார். அடுத்ததாக இறைவனின் புகழைத் திருவிரட்டை மணிமாலையில் குறிப்பிடுகிறார். 

## ஆதாரங்கள்


பகுப்பு:இரட்டைமணிமாலை
பகுப்பு:பதினோராம் திருமுறை
புளிமூட்டை ராமசாமி

**புளிமூட்டை ராமசாமி** (*Pulimoottai Ramasamy*) (மே 15, 1912 - 1975) எனப் பரவலாக அறியப்பட்ட **டி. ஆர். ராமசுவாமி ஐயர்** தமிழ் நாடகத், திரைப்பட நகைச்சுவை நடிகராவார்.

இவரது இயற்பெயர் தூத்துக்குடி இராமசுவாமி ஐயர். என். எஸ். கிருஷ்ணன் குழுவினருடன் பல திரைப்படங்களில் நடித்தார். 1941 ஆம் ஆண்டில் வெளிவந்த அலிபாபாவும் நாற்பது திருடர்களும் திரைப்படத்தில் நடிக்கும் போது என். எஸ். கிருஷ்ணன் இவரை "புளிமூட்டை" என்றே அழைத்து வந்தார். இதனால் இவர் "புளிமூட்டை ராமசாமி'" என்றே பிரபலமாக அழைக்கப்பட்டார்.

ராமசாமி முதலில் டி. கே. எஸ். நாடகக் கம்பெனியில் சேர்ந்து நடித்துக் கொண்டிருந்தார். கம்பெனி கலைக்கப்பட்டதும், தனது சொந்த ஊரான தூத்துக்குடிக்குச் சென்று அங்கேயே திருமணமும் செய்து கோவில் ஒன்றில் பட்டர் வேலையில் சேர்ந்தார். சில மாதங்களில் மனைவி இறந்து விடவே, அவரின் தந்தை மகனுக்கு இரண்டாவது திருமணம் செய்துவைத்தார். பின்னர் என். எஸ். கிருஷ்ணனின் நாடகக் கம்பெனியில் சேர்ந்தார்.

## நடித்த திரைப்படங்கள்
* அலிபாபாவும் நாற்பது திருடர்களும் (1941)
* கண்ணகி (1942)
* குபேர குசேலா (1943)
* மனோன்மணி (1943)
* ஹரிதாஸ் (1944)
* பிரபாவதி (1944)
* தெய்வ நீதி (1947)
* தன அமராவதி (1947)
* ராஜகுமாரி (1947)
* அபிமன்யு (1948)
* மோகினி (1948)
* மருதநாட்டு இளவரசி (1948)
* விசித்ர வனிதா (1948)
* பில்ஹணா (1948)
* கன்னியின் காதலி (1949)
* பாரிஜாதம் (1950)
* வனசுந்தரி (1951)
* மணமகள் (1951)
* சர்வாதிகாரி (1951)
* லாவண்யா (1951)
* குமாரி (1952)
* மதன மோகினி (1953)
* நல்ல தங்கை (1955)

## மேற்கோள்கள்

பகுப்பு:1912 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தூத்துக்குடி மாவட்ட மக்கள்
திருத்தொண்டர் திருநாமக்கோவை

**திருத்தொண்டர் திருநாமக்கோவை** என்பது சிவஞான யோகிகள் என்பவரால் எழுதப்பட்ட நூலாகும்.  இந்நூலில் சைவ சமய திருத்தொண்டர்களான நாயன்மார்களின் பெயர்கள் தொகுக்கப்பட்டுள்ளன. இந்நூல் காப்பு, நூல் என இரு பிரிவுகளைக் கொண்டுள்ளது. இந்நூல் கலிவெண்பாவால் பாடப்பட்டுள்ளது. 

* திருத்தொண்டர் - இறைவனின் தொண்டர்களைக் குறிப்பதால் திரு எனும் அடைமொழியும் சேர்ந்துள்ளது.
* திருநாமக் கோவை - நாமம் என்றால் பெயர் என்று பொருளாகும். பெயர்களின் தொகுப்பாக இந்நூல் உள்ளது. 

## இவற்றைம் காண்க
* மாபாடியம்
* சோமேசர் முதுமொழி வெண்பா
* சுலோக பஞ்சகம்
* சிவதத்துவ விவேகம்

## ஆதாரங்கள்


பகுப்பு:சைவத் திருமுறைகள்
அளவுமாற்றம் (வடிவவியல்)

யூக்ளிடிய வடிவவியலில் **சீரான அளவீடு** (*uniform scaling*) என்பது ஒரு பொருளை எல்லாத் திசைகளிலும் ஒரே அளவீட்டுக் காரணியால் பெருக்கும் அல்லது குறுக்கும் நேரியல் கோப்பு ஆகும். மூல வடிவமும் அளவீட்டின் மூலம் கிடைக்கும் வடிவமும் வடிவொத்தவையாக இருக்கும். அளவீட்டுக் காரணி 1 எனில் இவ்வடிவங்கள் சர்வசமமானவை. ஒரு ஒளிப்படத்தின் அளவு அளவீட்டின் மூலமாகப் பெருக்க அல்லது குறுக்கப்படுகிறது. கட்டிடங்கள், கார்கள், வானூர்திகள் போன்றவற்றின் மாதிரிகள் அவற்றின் மூலவடிவிலிருந்து அளவீடு மூலம் பெறப்படுகின்றன.

ஒவ்வொரு ஆய அச்சுகளின் திசைகளிலும் வெவ்வேறு அளவீட்டுக் காரணிகள் கொண்டும் அளவீடு செய்யப்படலாம். பிற அளவீட்டுக் காரணிகளிலிருந்து குறைந்தது ஓர் அச்சு திசையின் அளவீட்டுக் காரணியாவது மாறுபட்டிருந்தால் அந்த அளவீடு, **சீரற்ற அளவீடு** (*Non-uniform scaling*) எனப்படும். சீரற்ற அளவீட்டில் ஒரு பொருளின் மூல வடிவம் மாறுபாடடையும். எடுத்துக்காட்டாக, சதுரம் செவ்வகமாக மாறலாம். சதுரத்தின் பக்கங்கள் அளவீட்டு அச்சுகளுக்கு இணையாக இல்லாவிடில், அச்சதுரம் இணைகரமாகலாம். இதற்கு எடுத்துக்காட்டாக, ஒரு தட்டையான பொருளின் நிழல் அதற்கு இணையற்ற தளத்தில் விழும்போது காணலாம்.

அளவீட்டுக் காரணி 1 ஐ விடப் பெரியதெனில் அளவீடு (சீரான அல்லது சீரற்ற) விரிவு அல்லது பெருக்கம் எனப்படும். அளவீட்டுக் காரணி 1 ஐ விடப்  சிறிய நேரெண் எனில் அளவீடு குறுக்கம் எனப்படும். அளவீட்டின் திசைகள் ஒன்றுக்கொன்று செங்குத்தானவையாகவும் அமையலாம். ஏதாவது ஒரு திசையின் அளவீட்டுக் காரணியின் மதிப்பு பூச்சியமாகவோ அல்லது எதிரெண்ணாகவோ இருக்கலாம்.

## அணி உருவகிப்பு
அளவீட்டை ஓர் அணியின் மூலம் குறியீடு செய்யலாம். ஒரு பொருளை *v* = (*v<sub>x</sub>, v<sub>y</sub>, v<sub>z</sub>*) திசையனால் அளவீடு செய்வதற்கு அதன் ஒவ்வொரு புள்ளி *p* = (*p<sub>x</sub>, p<sub>y</sub>, p<sub>z</sub>*) உம் கீழ்வரும் அளவீட்டு அணியால் பெருக்கப்பட வேண்டும்:
: S_v = 
\begin{bmatrix}
v_x & 0 & 0  \\
0 & v_y & 0  \\
0 & 0 & v_z  \\
\end{bmatrix}.


அவ்வாறு பெருக்குவதனால் கிடைக்கும் விளைவு:
:
S_vp =
\begin{bmatrix}
v_x & 0 & 0  \\
0 & v_y & 0  \\
0 & 0 & v_z  \\
\end{bmatrix}
\begin{bmatrix}
p_x \\ p_y \\ p_z 
\end{bmatrix}
=
\begin{bmatrix}
v_xp_x \\ v_yp_y \\ v_zp_z
\end{bmatrix}.


இத்தகைய அளவீட்டில், ஒரு பொருளின் விட்டம்  அளவீட்டுக் காரணிகளுக்கிடைப்பட்ட காரணியளவும், பரப்பளவு இரு அளவீட்டுக் காரணிகளின் மிகச்சிறிய மற்றும் மிகப்பெரிய பெருக்குத்தொகைகளுக்கிடைப்பட்ட காரணியளவும், கன அளவு மூன்று அளவீட்டுக் காரணிகளின் பெருக்குத்தொகைக் காரணியளவும் மாறுகிறது.

அளவீட்டுக் காரணிகள் சமமாக இருந்தால், இருந்தால் மட்டுமே, ஒரு அளவீடு சீரானதாக இருக்கும் (*v<sub>x</sub> = v<sub>y</sub> = v<sub>z</sub>*).  *v<sub>x</sub> = v<sub>y</sub> = v<sub>z</sub> = k* எனில் அந்த அளவீட்டால் பரப்பளவு  k2 மடங்கும், கனவளவு k3 அளவும் அதிகரிக்கும்.

## மேற்கோள்கள்

## வெளியிணைப்புகள்

* Understanding 2D Scaling and Understanding 3D Scaling by Roger Germundsson, The Wolfram Demonstrations Project.
*SCALING TRANSFORMATIONS
*Scaling  

பகுப்பு:உருமாற்றம் (சார்பு)
செவ்விறகுக் கொண்டைக் குயில்

**செவ்விறகுக் கொண்டைக் குயில்** (**chestnut-winged cuckoo** or **red-winged crested cuckoo** (*Clamator coromandus*) என்பது ஒரு வகைக் குயில் ஆகும். இவை தென்கிழக்காசியாவிலும், தெற்காசியாவின் சில பகுதிகளிலும் காணப்படுகின்றன. இவை இருண்ட பளபளப்பான மேற்பகுதியும், கருப்பு தலையையும், உச்சிக் குடுமி இறகுகளும், பாக்கு நிற இறக்கைகளும், பளபளப்பான நீண்ட வாலும் கொண்ட பறவையாகும். இவை இமயமலைப் பகுதியில் இனப்பெருக்கம் செய்து, குளிர் காலத்தில் தென்னிந்தியா முதல் இலங்கை, மற்றும் இந்தோனேசியா, தாய்லாந்து, பிலிப்பைன்ஸ் ஆகிய  வெப்பமண்டலப் பகுதிகளான தென்கிழக்கு ஆசிய பகுதிகளுக்கு இடம்பெயர்கின்றன.

இவ்வினப் பறவைகள் கிழக்கு இமயமலையில் இருந்து மேற்கு இமயமலைவரையும், தென்கிழக்கு ஆசியாவரையும் பரவியுள்ளன. குறிப்பாக இவை இந்தியா, நேபாளம், சீனா, இந்தோனேசியா, லாவோஸ், பூட்டான், வங்காளம், கம்போடியா, தாய்லாந்து, மியான்மர், மலேசியா, வியட்நாம், இலங்கை பிலிப்பைன்ஸ் ஆகிய நாடுகளில் உள்ளது  பதிவு செய்யப்பட்டுள்ளது. வேறு சில இங்களிலும் இவை பரவி இருக்கலாம்.

## உடலமைப்பு
காகம் அளவுள்ள இது காக்கையைவிச டற்று மெலிந்தது. குயில்கள் பொதுவாக பெலிந்த தோற்றம் கொண்டை. இது சுமார் 47 செ.மீ. நீளம் இருக்கும். இதன் அலகு கொம்பு நிறம், கீழே சற்று வெண்மையாய் இருக்கும். விழிப்படலம் கரும் பழுப்பும், கால்கள் ஈய நிறத்தில் இருக்கும். சுடலைக் குயிலைப் போன்ற தோற்றம் உடைய இதன் இறக்கைகள் செம்பகத்தின் இறக்கைகளைப் போலச் செம்பழுப்பு நிறமானது. பின் கழுத்தில் வெள்ளைக் கோடு காணப்படும்.   முதுகு பளபளப்பான கருப்பு நிறம். மோவாய், தொண்டை, மேல்மார்பு ஆகியன துருச் சிவப்பு. கீழ் மார்பும், வயிறும் வெண்மையாக இருக்கும். பறக்கும்போது தலைக் கொண்டையும் கழுத்தில் காணப்படும் வெண்கோடும், செம்பழுப்பான இறக்கைகளும் வெள்ளை வயிறும் தெளிவாக அடையாளங் காண உதவியாக இருக்கும். ஆண் பறவையும் பெண் பறவையும் ஒன்றுபோல தாற்றம் தரும்.

## காணப்படும் பகுதிகள்
குளிர்காலத்தில் தமிழ்நாட்டுக்கு வலசை வருவது. கிழக்குக் கடற்கரை மாவட்டங்கள் வழியாக இலங்கைக்கு வலசை போகும் இதனைக் கோடிக்கரையில் கண்டதான குறிப்பு உள்ளது. காவிரி ஆற்றங்கரையில் காணப்பட்ட குறிப்பும் உள்ளது. இங்கு வலசை வரும்போது மௌனம் காப்பது, இதன் வருகை மற்றும் காணப்படும் இடங்கள் ஆகியன பற்றிய முழுவிவரங்களும் முறையாகத் தொகுக்கப்படவில்லை. 

## உணவு
தனித்தும் சிறு குழுவாகவும் உயர்மரக் கிளைகளிடையே காணப்படும். கம்பளிப் பூச்சிகளைத் தேடி உணவாகக் கொள்ளும். இது தரைக்கு வருவதில்லை.

## இனப்பெருக்கம்
இவை ஏப்ரல் முதல் ஆகத்துவரை இனப்பெருக்கம் செய்கின்றன. இவை கூடுகட்டுவதில்லை. சிரிப்பான்களின் கூட்டில் கூட்டில் குறிப்பாக G. monileger மற்றும் G. pectoralis போன்றவற்றின் கூட்டில் முட்டை இருகின்றன.

## படங்கள்

image:Chestnut-winged Cuckoo in Singapore, Dec 2012, by William Lee.jpg|thumb|சிங்கப்பூரில் *செவ்விறகுக் கொண்டைக் குயில்*
image:Chestnut-Winged Cuckoo-1.jpg|thumb|கேரளாவில் *செவ்விறகுக் கொண்டைக் குயில்*
image:Chestnut-winged Cuckoo.jpg|thumb|*செவ்விறகுக் கொண்டைக் குயில்*


## மேற்கோள்கள்

## வெளி இணைப்புகள்
* 
* 

பகுப்பு:ஆசியப் பறவைகள்
பகுப்பு:வங்காளதேசப் பறவைகள்
பகுப்பு:இந்தியப் பறவைகள்
பகுப்பு:நேபாளப் பறவைகள்
பகுப்பு:இலங்கைப் பறவைகள்
பகுப்பு:குயில்கள்
பகுப்பு:தமிழ்நாட்டில் காணப்படும் பறவைகள்
தொகை அடியார்கள்

**தொகை அடியார்கள்** என்போர் திருத்தொண்டர்த் தொகை நூலில் சுந்தரமூர்த்தி பெருமான் குறிப்பிட்டுள்ள சைவர்கள் ஆவார்கள். இவர்களுக்கு காலம், இடம் மற்றும் சமயம் இல்லை. சைவ சமயத்தின் மூலமுதற் கடவுளான சிவபெருமானை திருத்தொண்டர் தொகை இயற்றப்படும் முன்னும், அக்காலத்திலும், அதன் பின்னும் வாழ்ந்த சிவனடியார்களை குறிக்க தொகை அடியார்கள் என்று கூறுகின்றனர். இவர்களில் சிலருடைய பண்புகளையும், தோற்றத்தையும், செயல்பாடுகளை வைத்தும் கீழ்கண்டவாறு வகைப்படுத்துகின்றனர். 

* தில்லை வாழ் அந்தணர்
* பொய்யடிமையில்லாத புலவர்
* பத்தராய்ப் பணிவார்
* பரமனையே பாடுவார்
* சித்தத்தைச் சிவன்பாலே வைத்தார்
* திருவாரூர்ப் பிறந்தார்
* முப்போதும் திருமேனி தீண்டுவார்
* முழுநீறு பூசிய முனிவர்
* அப்பாலும் அடிசார்ந்தார்

## ஆதாரங்கள்


## வெளி இணைப்புகள்

பகுப்பு:சைவர்கள்
குன்னக்குடி வெங்கடராம ஐயர்

**குன்னக்குடி வெங்கடராம ஐயர்** கருநாடக இசைப் பாடகரும், திரைப்பட இசையமைப்பாளரும் ஆவார். நாமக்கல் சேஷ ஐயங்கார் என்பவரிடத்தில் கருநாடக இசை பயின்றவர். தமிழக அரசின் கலைமாமணி விருது பெற்றவர்.

## இசையமைத்த பாடல்கள் சில
**நடையலங்காரம் கண்டேன்* - குபேர குசேலா (1943), ராகம்: கரகரப்பிரியா
**செல்வமே சுக ஜீவாதாரம்* - குபேர குசேலா (1943), ராகம்: சாமா
**எல்லோரும் நல்லவரே..* - கிருஷ்ண பக்தி (1949)
**கலைமகள் தேவகுமாரி* - கிருஷ்ண பக்தி (1949)
**பூவையர் கற்பின் பெருமை* - கிருஷ்ண பக்தி) (1949)
**சாரசம் வசீகரா* கிருஷ்ண பக்தி (1948)
**வசீகர கண்கள்* - கிருஷ்ண பக்தி (1949)
**பார்த்தால் பசி தீரும்* மங்கையர்க்கரசி (1949)
*''விண்ணில் பறந்து செல்லும் வெண்புறாவே - மங்கையர்க்கரசி (1949)

## இசையமைத்த தமிழ்த் திரைப்படங்கள்
* பஞ்சாப் கேசரி (1938)
* குபேர குசேலா (1943)
* மகா மாயா (1944)
* கிருஷ்ண பக்தி (1949)
* மங்கையர்க்கரசி (1949)
* பெண் மனம் (1952)

## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
பகுப்பு:கலைமாமணி விருது பெற்றவர்கள்
பகுப்பு:கருநாடக இசைக் கலைஞர்கள்
பகுப்பு:கருநாடக இசைப் பாடகர்கள்
கரிமா சௌதரி

**கரிமா சௌதரி** *(, )* (பிறப்பு: ஏப்பிரல் 2, 1990  மீரட்) ஓர் இந்திய யூடோ வீராங்கனை ஆவார். இவர் இலண்டனில் நடந்த 2012 கோடைக்கால ஒலிம்பிக் விளையாட்டுகளில் மகளிர் 63 கிலோ எடைப்பிரிவில் பங்கேற்றதன் மூலம், அப்போட்டியில் இந்தியா சார்பில் கலந்துகொண்ட ஒரே யூடோ வீராங்கனை ஆனார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:யுடோ விளையாட்டாளர்கள்
பகுப்பு:இந்திய ஒலிம்பிக் வீரர்கள்
பகுப்பு:இந்திய ஒலிம்பிக் யுடோக்காரிகள்
தரம்வீர் சிங்

**தரம்வீர் சிங்** *(Dharamvir Singh)* (; பிறப்பு: 5 ஆகத்து 1990) ஓர் இந்திய வளைதடிப்பந்தாட்ட வீரர் ஆவார். இவர் 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிபந்தாட்டக் குழுவில் கலந்துகொண்டார்.   இவர் கல்லூரிகள் தடகளத் திட்டத்தை ஆதரிக்கிறார். மேலும் அதன் வழிகாட்டியாகவும் விளங்குகிறார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
குர்பாய் சிங்

**குர்பாய் சிங்** *(Gurbaj Singh)* (பிறப்பு: 9 ஆகத்து 1988) ஓர் இந்திய வளைதடிபந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் ஆடவர் வளைதடிபந்தாட்டக் குழ்வில் கலந்துகொண்டார். இவர் நடுக்கள வலது அரைப் பகுதியில் விலையாடுவதில் துறைபோயவர்.

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்திய வளைதடிப் பந்தாட்ட வீரர்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பார்வதி ஆறு (மத்தியப் பிரதேசம்)

**பார்வதி ஆறு**, இந்திய மாநிலமான மத்தியப் பிரதேச மாநிலத்தின் மால்வாவில் பாயும் ஆறுகளில் ஒன்றாகும். பார்வதி ஆறு சம்பல் ஆற்றின் மூன்று துணை ஆறுகளில் ஒன்றாகும். மற்ற துணை ஆறுகள் பனாஸ் ஆறு மற்றும் காளி சிந்து ஆறுகளாகும் பார்வதி ஆறு விந்திய மலையில் 610 மீட்டர் உயரத்தில் உருவாகி, 436 கி மீ தொலைவிற்கு பாய்ந்த பின்னர் இறுதியில் சம்பல் ஆற்றில் கலக்கிறது. 

## மேற்கோள்கள்

## வெளி இணைப்புகள்
* Shrivpuri, topographic map showing the Parbati-Chambal confluence.

பகுப்பு:மத்தியப் பிரதேச ஆறுகள்
பார்வதி ஆறு (இராஜஸ்தான்)

**பார்வதி ஆறு**, இந்திய மாநிலமான இராஜஸ்தானின் கரௌலி மாவட்டத்தின் சவார் மலைப்பகுதியில் உருவாகி, 123 கிலோ மீட்டர் தொலைவிற்கு பாய்ந்து, இராஜஸ்தானின் தோல்பூர் மாவட்டத்தின் பாயும் காம்பிர் ஆற்றில் கலக்கிறது.

## மேற்கோள்கள்
ஏ. கருணாநிதி

**ஏ. கருணாநிதி** தமிழ்த் திரைப்பட நகைச்சுவை நடிகராவார்.

தில்லானா மோகனாம்பாள் திரைப்படத்தில் கதை நாயகன் சண்முக சுந்தரத்தின் குழுவில் ஒத்து வாசிப்பவராக நடித்தார். 1960 ஆம் ஆண்டுகளில் டி. பி. முத்துலட்சுமியுடன் இணைந்து நகைச்சுவைப் பாத்திரங்களில் நடித்துள்ளார். இவர், வீரபாண்டிய கட்டபொம்மன் திரைப்படத்தில் "மாட்டுவண்டி பூட்டிக்கிட்டு மாமனையும் சேத்துக்கிட்டு" என்னும் பாடலில் டி.வி. ரத்னத்தின் பெண் குரலுக்கு வாயசைத்து நடித்திருந்தார். ஏ. கருணாநிதி பறவைகளை பற்றி ஆய்வு செய்திருக்கிறார்

## நடித்த திரைப்படங்கள்
### 1940 - 1949
# ஆதித்தன் கனவு (1948)

### 1950 - 1959
# பொன்முடி (1950)
# தேவகி (1951)
# கல்யாணி (1952)
# வளையாபதி (1952)
# பத்மினி (1954)
# மாங்கல்யம் (1954)
# என் மகள் (1954)
# பெண்ணரசி (1955)
# கல்யாணம் செய்துக்கோ (1955)
# கதாநாயகி (1955)
# குலேபகாவலி (1955)
# டவுன் பஸ் (1955)
# நல்ல தங்கை (1955)
# மகேஸ்வரி (1955)
# பாசவலை (1956)
# கண்ணின் மணிகள் (1956)
# மணமகன் தேவை (1957)
# அம்பிகாபதி (1957)
# சாரங்கதாரா (1958)
# வீரபாண்டிய கட்டபொம்மன் (1959)

### 1960 - 1969
# அடுத்த வீட்டுப் பெண் (1960) 
# ஆடவந்த தெய்வம் (1960)
# தெய்வப்பிறவி (1960)
# புதிய பாதை (1960)
# படித்தால் மட்டும் போதுமா (1962)
# சித்ராங்கி (1964)
# தில்லானா மோகனாம்பாள் (1968)
# திருமால் பெருமை (1968)

### 1970 - 1982

## இறப்பு
இவர் 1981 ஆம் ஆண்டு எலும்புருக்கி நோய் காரணமாக காலமானார்.

## மேற்கோள்கள்

## வெளி இணைப்புகள்
**

பகுப்பு:தமிழ்த் திரைப்பட நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:சென்னை நடிகர்கள்
பகுப்பு:1923 பிறப்புகள்
பகுப்பு:1981 இறப்புகள்
காம்பிர் ஆறு

**காம்பிர் ஆறு** (Gambhir River) இந்திய மாநிலமான இராஜஸ்தானில் பாயும் ஆறுகளில் ஒன்றாகும். காம்பிர் ஆற்றில் மழைக் காலங்களில் மட்டும் நீர் ஓடும். இவ்வாறு கரௌலி மாவட்டத்தின் இந்தௌவுன் மலைப்பகுதியில் உருவாகி *இந்தோவுன்*   உட்கோட்டத்தின் வழியாக பாய்ந்து, பின் தெற்கு வடக்காக *கஞ்ஜௌலி*  (தோடா பீம்) வழியாக பாய்ந்து, பின் வடகிழக்கில் உத்தரப் பிரதேசம் வழியாக நீண்டு, மீண்டும் இராஜஸ்தானின் தோல்பூர் மாவட்டத்தில் பாய்ந்து, இராஜஸ்தான் – உத்திரப் பிரதேசத்தின் மாநில எல்லையாக அமைகிறது. இறுதியில் மீண்டும் உத்திரப் பிரதேசத்தில் பாயும் யமுனை ஆற்றில் கலக்கிறது.

காம்பிர் ஆற்றின் முக்கிய துணை ஆறுகள் *சேஷ ஆறு* , *கெர் ஆறு*  மற்றும் பார்வதி ஆறுகள் ஆகும்.

## மேற்கோள்கள்

* ''This article incorporates text from a Government of India website which is in public domain under the Right to Information Act of 2005.

## வெளி இணைப்புகள்
* Gambhir river
* pachana dam karauli district, supply water to gambhir river for Mahaveer Ji Fair

*
பகுப்பு:இந்திய ஆறுகள்
சிப்ரா ஆறு

**சிப்ரா ஆறு** (Shipra)  இந்திய மாநிலமான மத்தியப் பிரதேசத்தில் உற்பத்தி ஆகும் வற்றாத ஆறுகளில் ஒன்றாகும். சிப்ரா ஆறு,  இந்தூர் மாவட்டத்தின் உஜ்ஜைனில் விந்திய மலைதொடரில் உற்பத்தியாகி மால்வா பீடபூமி வழியாக 120 கிலோ மீட்டர் வரை பாய்ந்து, பின்னர் மத்தியப் பிரதேசம் – இராஜஸ்தான் எல்லை மாவட்டமான மண்டசௌர் மாவட்டத்தில் சம்பல் ஆற்றில் கலக்கிறது.
## சிறப்புகள்
வற்றாத சிப்ரா ஆறு கங்கை, காவேரி போன்று, புனித ஆறுகளில் ஒன்றாகப் போற்றப்படுகிறது.
உச்சினி மகாகாலேஸ்வரர் கோயில் அருகே பாயும் புனித ஆறான சிப்ரா ஆற்றில் 12 ஆண்டுகளுக்கு ஒரு முறை கும்பமேளா திருவிழா சிறப்பாகக் கொண்டாடப்படுகிறது.

உஜ்ஜைன் மகாகாலேஸ்வரர் கோயில் அருகில் பாயும் வற்றாத ஆறான சிப்ரா ஆறு கங்கை, காவேரி போன்று, புனித ஆறுகளில் ஒன்றாகப் போற்றப்படுகிறது.

கிருட்டிணன், பலராமன் மற்றும் குசேலர் படித்த குருகுலமான சாந்திபனி முனிவரின் ஆஸ்ரமம் சிப்ரா ஆற்றாங்கரையில் இருந்தது.

## மேற்கோள்கள்

## வெளி இணைப்புகள்
*Holly Bath in Shipra River Ujjain At Somvarti Amavasya  (India News). Published on 5 December 2013.

பகுப்பு:மத்தியப் பிரதேச ஆறுகள்
பகுப்பு:இந்திய ஆறுகள்
செம்பியன் மாதேவி ஏரி

**செம்பியன் மாதேவி பேரேரி** அல்லது **கண்டராதித்தம் ஏரி** என்பது தமிழ்நாட்டின், அரியலூர் மாவட்டம், திருமானூர் ஒன்றியத்தில் கொள்ளிடம் ஆற்றின் வடகரையில் உள்ள கண்டராதித்தம் கிராமம் என்னும் கிராமத்தில் உள்ள ஏரி ஆகும். இந்த ஏரியை வெட்டிய சோழன் கண்டராதித்தனுக்கும் அவன் மனைவி செம்பியன் மாதேவியருக்கு கண்டராதித்தம் ஊர் பொதுமக்களால் சிலை அமைக்கப்பட்டுள்ளது.

## வரலாறு
சோழப் பேரரசின் மன்னனான கண்டராதித்த சோழன் கி.பி. 950 இருந்து 958 வரை சோழப் பேரரசை ஆண்டவன். இவன் தனது இரண்டாவது மனைவியான செம்பியன் மாதேவியின் விருப்பத்தை ஏற்று அவள் பெயரில் அவன் வெட்டிய ஏரிதான் இது. இந்த ஏரியின் மொத்த பரப்பளவு 415.03 ஏக்கர்கள். பதிவான ஆயக்கட்டுப் பகுதி 20 கிராமங்களுக்கு உட்பட்ட 4532.99 ஏக்கர் நிலம். இதற்கு நீர்வரத்து கொள்ளிடமும், மழைக் காலங்களில் நந்தியாறும் கூழையாறும் கொண்டுவரும் உபரி நீரும் ஆகும். வேளாண்மைக்கு தண்ணீர் திறப்பதற்காக ஏரியின் கிழக்குப்பகுதியில் ஏழு மதகுகள், வடக்குப் பகுதியில் ஒரு மதகு என எட்டு மதகுகள் உள்ளன. ஏரியிலிருந்து அதிகபட்சமாக விநாடிக்கு 47.04 கன மீட்டர் தண்ணீரை வெளியேற்ற முடியும். ஏரியின் மொத்த ஆழம் 4.5 மீட்டர்கள். இப்போது இதில் ஏறக்குறைய 1.5 மீட்டர் உயரத்துக்கு வண்டல் மண்ணால் தூர்ந்துள்ளது.

## மேற்கோள்கள்

பகுப்பு:அரியலூர் மாவட்ட ஏரிகள்
இணைப்புத் தரவு

**இணைப்புத் தரவு** என்பது அமைப்புடைய தரவுகளை ஒன்றோடு ஒன்று இணைக்ககூடியவாறும், பொருளுணர் முறையில் வினவக்கூடியவாறும் வெளியிடுவதற்கான முறையினைக் குறிக்கிறது.  இதனைத் தரவுகளின் வலைப் பின்னல் என்று விபரிப்பர்.  இணைப்புத் தரவு ஏற்கனவே பரவலாகப் பயன்படுத்தப்படும் இணையத் தொழில்நுட்பங்களான எச்.ரி.ரி.பி (HTTP), சீரான வள அடையாளங்காட்டி (URI), வள விபரிப்புச் சட்டகம் (RDF) ஆகியவற்றைப் பயன்படுத்தி, அவற்றை விரிவாக்கி அமைகிறது.  உலகாளாவிய வலையில் உள்ள தகவல்களை மனிதர்கள் மட்டும் அல்லாமல் இயந்திரங்களும் இலகுவான முறையில் பயன்படுத்த இந்தத் தொழில்நுட்பம் உதவுகின்றது.

2006 ஆம் ஆண்டு அளவில் உலகளாவிய வலை கண்டுபிடிப்பாளரான ரிம் பேர்னேர்ஸ்-லீயினால் இந்தத் தொழில்நுட்பம் பரந்து அறிமுகப்படுத்தப்பட்டது.  2010 களில் நூலகங்கள், ஆவணகங்கள், பல்கலைக்கழகங்கள், ஆய்வு நிறுவனங்கள், அரச நிறுவனங்கள், வணிக நிறுவனங்கள் இதனை கூடிய அளவில் பயன்படுத்தத் தொடங்கி உள்ளன.

## கொள்கைகள்
ரிம் பேர்னேர்ஸ்-லீ நான்கு கொள்கைகளை இணைப்புத் தரவு தொடர்பாக 2006 முன்வைத்தார்.  அவை பின்வருமாறு:
:* தகவல் வளங்களையும் (எ.கா வலைப்பக்கம், கோப்பு, படிமம்), தகவல் அல்லா வளங்களையும் (எ.கா பொருள், கருத்து) யு.ஆர்.ஐ (URI) பெயர் கொண்டு இனங்காட்டுதல்.
:* எச்.ரி.ரி.பி யு.ஆ.ஐ களைப் பயன்படுத்தல் மூலம் இந்த வளங்களைப் பற்றிய தகவல்களைக் கண்டறிய உதவுதல் (dereferencing using http)
:* ஒருவர் யு.ஆர்.ஐ பெயரை அணுகும் போது, பயன்படக்கூடிய தகவல்களைத் திறந்த சீர்தரங்களைப் பயன்படுத்தி வழங்குதல் (எ.கா ஆர்.டி.எப் (RDF), எசுபார்க்குவல் (SPARQL))
:* பிற வளங்களுக்கு இணைப்புத் தருதல்.  இதன் ஊடாக மேலதக வளங்களைக் கண்டறிய உதவுதல்.

## மேற்கோள்கள்


பகுப்பு:பொருளுணர் வலை
திஞ்சான்

**திஞ்சான்**, இந்திய மாநிலமான அசாமின் திப்ருகட் மாவட்டத்தில் அமைந்துள்ளது. தின்சுகியாவில் இருந்து சில கி.மீ பயணித்து இந்த ஊரை அடையலாம்.

## அமைவிடம்
இதன் அமைவிடத்தை அறிய,  என்னும் புவிக்குறியீட்டையிட்டு பார்க்கலாம். இது கடல் மட்டத்தில் இருந்து 400 அடி உயரத்தில் அமைந்துள்ளது.

## போக்குவரத்து
இந்தியாவின் 37வது தேசிய நெடுஞ்சாலையில் சென்று இந்த ஊரை அடையலாம். தின்சுகியாவில் உள்ள தொடருந்து நிலையத்தில் இறங்கி சில கி.மீ தொலைவுக்கு பயணித்தும் இவ்வூரை அடையலாம்.

## சான்றுகள்

## இணைப்புகள்

பகுப்பு:டிப்ருகட் மாவட்டம்
கோவளம், சென்னை

**கோவளம்** (*Covelong* அல்லது *Kovalam*) என்பது சென்னைக்கு அருகில் உள்ள ஒரு மீனவ கிராமமாகும். இது சென்னையில் இருந்து 40 கிலோமீட்டர் தெற்கில், கிழக்கு கடற்கரைச் சாலையில் மாமல்லபுரம் செல்லும் வழியில் உள்ளது.  கோவலத்தை ஒரு துறைமுக நகராக ஆர்காடு நவாப்  சாதித் அலி வளர்த்தார். இது 1746 இல் பிரஞ்ச்சுக்கார்களால் கைப்பற்றப்பட்டு, பின் 1752 இல் ஆங்கிலேயர்களால் அழிக்கப்பட்டது.

காலனி ஆதிக்கக் காலத்தில் டச்சுக்காரர்களால் இங்கு ஒரு கோட்டை கட்டப்பட்டது.  தற்காலத்தில் இங்கு ஒரு தனியார் ஆடம்பர கடற்கரை விடுதி ஃபிஷர்மேன்ஸ் கோவ் அவர்களால் அமைக்கப்பட்டுள்ளது. இங்கு கடற்கரையில் உள்ள  பண்டைய கத்தோலிக்க தேவாலயம் கவனத்தைக் கவரக்கூடியது. மேலும் இங்கு கடற்கரை அருகில் ஒரு தர்கா,  கோயில் ஆகியன உள்ளன.
thumb|சென்னை கோவளம் கடற்கரையில் இருந்து ஒரு நடுக்கடல் பயணம்.
கோவளம் கடற்கரை கிராமம் மீன்பிடி தொழிலுக்குப் பிரபலமானது. இதனால் இது பல சுற்றுலாப் பயணிகளை ஈர்க்கிறது, இது இந்தியாவின் முதல் நீர்சறுக்கு (surf ) கிராமமாகும். இங்கு நீர்சறுக்கு, படகுப்பயணம் போன்ற நீர் விளையாட்டுகள் நடக்கின்றன.  இங்கு நீர்சறுக்கு போன்றவை கற்றுத்தரப்படுகின்றன.

கோவளம் கடற்கரை கிழக்குக் கடற்கரையில் காற்று நீர்சறுக்கு  உள்ள ஒரு சில இடங்களில் ஒன்று ஆகும். கடற்கரையில் நீர்சறுக்குப் பள்ளியுடன் கூடிய விடுதி உள்ளது.

## அடையும் வழி
பழைய மகாபலிபுரம் சாலை மற்றும் கிழக்கு கடற்கரைச் சாலை ஆகியவை வழியாக சென்னையில் இருந்து செல்ல உகந்த வழியாகும்.

மாநகரப் போக்குவரத்துக் கழகம் மற்றும்  தமிழ்நாடு அரசுப் போக்குவரத்துக் கழகம் (விழுப்புரம்) ஆகிய போக்குவரத்துத் துறையின் பேருந்துகள் சென்னையின் அனைத்துப் பகுதிகளில் இருந்தும் கோவளத்திற்குப் பேருந்துகளை இயக்கி வருகிறன. சென்னை கடற்கரை மற்றும் செங்கல்பட்டில் இருந்தும் கடற்கரையோரமாக படகின் வழியாகவும் இங்கு வந்து சேர இயலும்.

## மேலும் காண்க
* கோவளம்
* மீனவக் கிராமங்களின் பட்டியல்

## மேற்கோள்கள்

பகுப்பு:தமிழ்நாட்டுக் கடற்கரைகள்
செங்கல்பட்டு மாவட்ட ஊர்களும் நகரங்களும்
பகுப்பு:சென்னைச் சுற்றுலா மையங்கள்
இராம் சிங் யாதவ்

**இராம் சிங் யாதவ்** *(Ram Singh Yadav)* (பிறப்பு: 7 நவம்பர் 1980) ஓர் இந்திய மாரத்தான் ஓட்டக்காரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் இந்தியா சார்பில் கலந்துகொண்டார். இவர் இந்தியப் படைத்துறையில் அவில்தாராகப் பணிபுரிகிறார்.

## மேற்கோள்கள்

## வெளி இணைப்புகள்
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்திய மாரத்தான் ஓட்ட வீரர்கள்
பகுப்பு:இந்திய ஒலிம்பிக் தடகள வீரர்கள்
சுமித் சங்வான்

**சுமித் சங்வான் (Sumit Sangwan)** (பிறப்பு: ஜனவரி 1, 1993  சோகனா, அரியானா) ஓர் பயில்நிலை குத்துச்சண்டை வீரர் ஆவார். இவரது புரவலர்: ஒலிம்பிக் தங்க வேட்பு நிறுவனம் ஆகும்.

## 2013
கஜகஸ்தானில் நடைபெற்ற ஐபா உலக குத்துச்சண்டை போட்டிகளில் இந்தியாவிற்காக பங்குபெற்றார். இவர் அடில்பெக் நியாசிம்பெட்டோவிடம் கால் இறுதியில் தோல்வியுற்றார்.

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:இந்தியக் குத்துச்சண்டை வீரர்கள்
ஐதரோசீயர்

**ஐதரோசீயர்** *(Hydrosere)* என்பது தாவரக் கூட்டுத்தொடர் வளர்ச்சியின் ஒரு வகையாகும். இந்தக்கூட்டுத்தொடர் வளர்ச்சியின்போது தாவரங்களில் ஏற்படக்கூடிய தொடர் மாற்றங்களை  ஐதரோசீயர் என்கிறோம்.   பெரும்பாலும் நீர்நிலைகளின் சுற்றுப்புறச் சூழலில், குறிப்பாக இலாட அமைப்பு ஏரி மற்றும் பனிக்குழிவு ஏரி போன்ற இடங்களில் ஐதரோசீயர் வகை வளர்ச்சி காணப்படுகிறது. திறந்தவெளி நீர்நிலைகள் இயற்கையாகவே காலப்போக்கில் வறண்டு, மரங்கள் சூழ்ந்த நிலப்பகுதியாக, கானகமாக மாறிவிடுகின்றன. இம்மாற்றத்தின்போது, சேற்று நிலம், சதுப்பு நிலம் போன்ற வெவ்வேறு வகையான நிலப்பகுதிகள் ஒன்றையடுத்து ஒன்று தோன்றுகின்றன.

ஒரு நீர்நிலை படிப்படையாக மாற்றமடைந்து அடுத்தடுத்து உச்சகட்ட நிலப்பகுதியாக மாறுவதற்கு நூற்றாண்டுகள் முதல் இலட்சம் ஆண்டுகள்வரை ஆகலாம். தோன்றும் நிலப்பகுதிகளில் சில ஒன்றைவிட மற்றொன்று குறுகிய காலம் நீடித்தும் மறையலாம். உதாரணமாக சேற்று நில, சதுப்பு நில மாற்றம் பத்தாண்டு காலத்திற்குள் அல்லது அதற்கும் குறைவான காலத்திற்குள் நிகழ்ந்துவிடலாம். நீர்நிலையில் படியும் வண்டல்படிவின் அளவைப் பொறுத்தே இம்மாற்றம் நிகழ்வதற்கான காலப்பகுதி நிர்ணயமாகிறது.

## நிலைகள்

ஏரிகள், குளங்கள் போன்ற நீர்நிலைகளின் சுற்றுப்புறச் சூ&ழலில் ஐதரோசீயர் கூட்டுத்தொடர் வளர்ச்சி தோன்றுகிறது. இதன் விளைவாக நீரில் வாழக்கூடிய சமுதாயங்கள் நேரடியாக நிலத்தில் வாழக்கூடிய தாவர சமுதாயங்களாக மாற்றமடைகின்றன. தொடக்கநிலை மாற்றங்கள் புறத்திலிருந்து நிகழ்கின்றன. மணல், களிமண் போன்ற கனிமத்துகள்கள் நீர்பிடிப்புப் பகுதிகளில் இருந்து அடித்துவரப்பட்டு நீர்நிலை அல்லது நீர்ப்படுகளில் நிரம்பத் தொடங்குகின்றன. நாளடைவில் மட்கிய தாவரங்களும் இந்நீர்நிலைகளை நிரப்பி அடுத்தடுத்த சூழ்நிலை மாற்றங்களுக்கு காரணமாகின்றன.

நீர்நிலைகள் பெரியனவாகவோ அல்லது ஆழமாகவோ இருந்து, பலத்த அலைகளின் ஆற்றல் அல்லது வேறு இயற்கை சக்திகளின் செயலாக்கத்தால் அங்கு ஒரு நிலையான நீர்நிலைச் சமுதாயம் ஏற்படலாம். மேலும் அதிகப்படியான மாற்றங்கள் எதுவும் ஏற்படுவதில்லை. ஆனால், குளம், குட்டை ஏரிகள் போன்ற ஆழம் குறைவான நீர்நிலைகளில் அலை மற்றும் இயற்கைச் சக்திகளால் மண் ஓரப் பகுதிகள் அரித்துச் செல்லப்படுகின்றன. கூட்டுத்தொடர் வளர்ச்சியினால் தாவரங்கள் கூட்டு சேர்ந்து சமுதாயங்கள் அமைவதை அறிய இயலும். நீர்நிலையின் வெவ்வேறு ஆழப்பகுதிகளில் வெவ்வேறு வகையான தாவரங்கள் வளரலாம். ஆழம் குறைவாக ஓரங்களிலுள்ள சேறான பகுதிகளில் நீரிலும் நிலத்திலும் வாழக்கூடிய வேர் தாவரங்களும், மிதக்கும் தாவரங்கள் நடுப்பகுதியிலும் வளரலாம்.

## மிதக்கும்தாவர நுண்ணுயிரி நிலை

ஐதரோசீயர் கூட்டுத்தொடர் வளர்ச்சியின்போது காற்றில் அடித்து வரப்பட்ட பாசி போன்ற உயிரினங்களின் விதைகள் நீரினால் கொண்டு செல்லப்படுகின்றன. இவ்வாறு நீரில் மிதக்கும் தாவர, விலங்கு நுண்ணுயிர்களே முன்னோடிச் சமுதாயங்களைத் தோற்றுவிக்கக் கூடியவையாகும். இந்த உயிரின வடிவங்கள் அவற்றின் பல்வேறு வகையான உயிரினச் செயல்பாடுகளினால் ஊட்டச்சத்துகளையும் கரிமப் பொருட்களையும் அந்நீர்ப் பகுதியில் சேர்க்கின்றன. நாளடைவில் இவையே மடிந்து அடியில் படிந்து எருவாகவும் மாறுகின்றன.

## மேற்கோள்கள்

* 
* 

பகுப்பு:சூழலியல்
பகுப்பு:சூழலியல் அமைப்புகள்
பகுப்பு:ஏரிகள்
கோமதி ஆறு

**கோமதி ஆறு** (*Gomati River*)  ( *Gomtī*) கங்கை ஆற்றின் துணை ஆறுகளில் ஒன்றாகும். இந்து தொன்மவியல் படி கோமதி ஆறு வசிட்டரின் மகளாக கருதப்படுகிறது. ஏகாதசி அன்று இவ்வாற்றில் குளிப்பதால் பாவங்கள் நீங்கும் என்பது இந்துக்களின் சமய நம்பிக்கையாகும்.
பாகவத புராணத்தின் படி கோமதி ஆறு பரத கண்டத்தின் புனித ஆறுகளில் ஒன்றாக கூறப்பட்டுள்ளது..இவ்வாற்றில் வைணவர்கள் போற்றும்  சுதர்சன சக்கர வடிவத்தில் கற்கள் கிடைக்கிறது.

## நிலவியல்
கோமதி ஆறு, வடமேற்கு உத்தரப் பிரதேசத்தின் ரோகில்கண்ட் பிராந்தியத்தில் உள்ள பிலிபித் மாவட்டத்தில் உள்ள புல்கர்ஜீல் எனுமிடத்தில் உள்ள கோமதி ஏரியிலிருந்து உற்பத்தி ஆகிறது. கோமதி ஆறு உத்தரப்பிரதேசத்தின் லக்னோ, லக்கிம்பூர், சுல்தான்பூர், ஜௌன்பூர் வழியாக  900 கிலோ மீட்டர் பாய்ந்து, இறுதியில் வாரணாசி மாவட்டத்தின் செய்யதுபூர் எனுமிடத்தில் கங்கை ஆற்றில் கலக்கிறது.
## நகரங்கள்
 
கோமதி ஆற்றாங்கரையில் லக்னோ, லக்கிம்பூர், சுல்தான்பூர், ஜௌன்பூர் போன்ற 15 நகரங்கள் உள்ளது.

## மேற்கோள்கள்

## வெளி இணைப்புகள்

*Sacred Rivers
*"Sewage kills thousands of fish in north Indian river". Babu Lal Sharma, Associated Press, August 22, 2003 
*Markandey Mahadeo on Wikimapia
* Reference to Gomti River System

பகுப்பு:உத்தரப் பிரதேச ஆறுகள்
பகுப்பு:இந்திய ஆறுகள்
பகுப்பு:கங்கையின் துணை ஆறுகள்
பகுப்பு:பண்டைய இந்திய ஆறுகள்
விஜேந்தர் சிங் பெனிவால்

**விஜேந்தர் சிங் பெனிவால்** *(Vijender Singh Beniwal)*  (பிறப்பு: 29 அக்தோபர் 1985) அல்லது **Vijender Singh** எனப்படும் இவர் ஓர் இந்தியத் தொழில்முரைக் குத்துச்சண்டை வீரர் ஆவார். இவர் உலகக் குத்துச்சண்டை நிறுவனத்தின் நடப்பு ஆசியப் பசுபிக் நடுவெடை போட்டியாளர் ஆவார். இவர் ஆரியானாவை சேர்ந்த பிவானி மாவட்ட கலுவாசில் பிறந்தார். இவர் தன் ஊரில் பள்ளிக்கல்வியும் பிவானிக் கல்லூரியில் பட்டமும் பெற்றவர்.இவர் பிவானி குத்துச்சண்டைக் கழகத்தில் ஜகதீசு சிங்கிடம் பயிற்சி பெற்றவர். மேலும் இவர் குர்பாக்சு சிங் சந்துவிடமும் பயிற்சி பெற்றுள்ளார்.

தேசிய மட்டத்தில் பல்வேறு போட்டிகளில் பதக்கம் வென்றதால், 2004 ஏதென்ஸ் கோடைகால ஒலிம்பிக் மற்றும் 2006 காமன்வெல்த் போட்டிகள் போன்ற பல சர்வதேச மட்ட போட்டிகளில் பயிற்சியளிக்கவும் போட்டியிடவும் விஜேந்தர் தேர்வு செய்யப்பட்டார். டோஹாவிலுள்ள 2006 ஆம் ஆண்டு ஆசிய விளையாட்டுப் போட்டிகளில் கஜகஸ்தானின் பக்தியார் ஆர்ட்டேவ்க்கு எதிரான அரையிறுதி போட்டியை வீழ்த்தியதன் மூலம் வெண்கலப் பதக்கத்தை வென்றார். 2008 பெய்ஜிங் கோடைக்கால ஒலிம்பிக்கில், அவர் எக்குவடோர் கார்லோஸ் கோங்கோராவை 9-4 என்ற கணக்கில் தோற்கடித்தார், அவரை ஒரு வெண்கலப் பதக்கம் பெற்றார்-இது ஒரு இந்திய குத்துச்சண்டை வீரருக்கு முதல் ஒலிம்பிக் பதக்கம் ஆகும்.

இந்த வெற்றிக்குப் பின்னர், விஜேந்தர் பல விருதுகளை வழங்கினார், ராஜீவ் காந்தி கேல் ரத்னா விருது - இந்தியாவின் மிக உயர்ந்த விளையாட்டுக் கௌரவம் மற்றும் பத்மஸ்ரீ, நான்காவது உயர்ந்த குடிமகன் கௌரவம். 2009 ஆம் ஆண்டில் அவர் உலக அமெச்சூர் குத்துச்சண்டை சாம்பியன்ஷிப்பில் கலந்து கொண்டார், அங்கு அவர் வெண்கலப் பதக்கத்தை வென்றார். அதே ஆண்டில், சர்வதேச குத்துச்சண்டை சங்கம் (AIBA) 2800 புள்ளிகளுடன் தனது ஆண்டு மிடில்வெயிட் பிரிவில் பட்டியலில் முதலிடத்தை வகித்த குத்துச்சண்டை வீரராக விஜேந்தரை அறிவித்தது. லண்டன் 2012 ஒலிம்பிக் போட்டிகளில் இந்தியாவை பிரதிநிதித்துவப்படுத்தினார்.

29 ஜூன் 2015 அன்று, விஜேந்தர் சிங் தனது தொழில் வாழ்க்கையை தொழில்முறை திருப்புவதன் மூலம், IBS விளையாட்டு மற்றும் பொழுதுபோக்கு மூலம் குண்டெர்பெர்ரி விளம்பரங்களுடன் ஒரு பல ஆண்டு ஒப்பந்தத்தில் கையெழுத்திட்டார். இது 2016 ஒலிம்பிக்கில் இருந்து அவரை நிராகரித்தது, ஏனெனில் அவர் இனி ஒரு அமெச்சூர் தகுதியை இழக்கவில்லை.

விஜேந்தர் சிங் அர்ச்சனா சிங்கை 2011, மே 17 இல் திருமணம் செய்து கொண்டார். இந்த இணையருக்கு அர்பிர் சிங் என ஒரு குழந்தை உண்டு.

## மேற்கோள்கள்

## வெளி இணைப்புகள்

* 2008 Beijing Summer Olympics 
* 

பகுப்பு:1985 பிறப்புகள்
பகுப்பு:இந்தியக் குத்துச்சண்டை வீரர்கள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:அரியானா நபர்கள்
பகுப்பு:பிவானி மாவட்ட நபர்கள்
வள விபரிப்புச் சட்டகம்

**வள விபரிப்புச் சட்டகம்** (ஆர்.டி.எப்) (Resource Description Framework (RDF)) என்பது உலகளாவிய வலையில் தகவல்களை உருவகிக்கப் பயன்படும் சட்டகம் ஆகும். குறிப்பாக இயந்திரங்கள் இலகுவாகப் புரிந்து கையாளக்கூடிய வகையில் தரவுகளை விபரிக்க இது பயன்படுத்தப்படுகின்றது.  தொடக்கத்தில், இணைய வளங்கான மீதரவுக்கான ஒரு மாதிரியாக இது வடிவமைக்கப்பட்டது.  எனினும் இன்று பொருளுணர் வலையின் தரவுகளை வெளியிட, வினவ, பரிமாற ஆர்.டி.எப் பயன்படுத்தப்படுகின்றது.  இதனை பொருளுணர் வலைக்கான தரவு மாதிரி என்று பரவலாக விபரிப்பர்.  

ஆர்.டி.எப் இன் முதல் பதிப்பினை  உலகளாவிய வலைச் சேர்த்தியம் 1999 ஆம் ஆண்டு வெளியிட்டது.  இதன் 1.1 பதிப்பு 2014 ஆம் ஆண்டு வெளியிடப்பட்டது.

## தரவு மாதிரி
ஆர்.டி.எப் தரவு மாதிரியின் அடிப்படை எழுவாய்-பயனிலை-செயற்படுபொருள் என்ற மும்மை (triple) ஆகும்.  இந்த மும்மைகளான் ஆன கணம் (set of such triples) ஆர்.டி.எப் வரைவி அல்லது வரைபடம் எனப்படுகின்றது.  ஆர்.டி.எப் வரைவியினை திசையுள்ள கோட்டுருவாக காட்சிப்படுத்தலாம்.  ஒவ்வொரு மும்மையும் கணு-விளிம்பு-கணு வாக உருவகப்படுத்தப்படுகின்றது.  

ஆர்.டி.எப் வரைவியில் உள்ள கணுக்கள் மூன்று வகைப்படலாம்: அனைத்துலக வள அடையாளம்காட்டிகள் (IRIs), நிலையுருக்கள் (literals), வெற்றுக் கணுக்கள்.

## ஆர்.டி.எப் எடுத்துக்காட்டு

பின்வரும் எளிமையான எடுத்துக்காட்டு, நூலுக்கான ஒரு நூலினை ஆர்.டி.எப் இல் உருவகப்படுத்துகின்றது.  ஆர்.டி.எப் பினை பல்வேறு வழிகளில் எழுதலாம் (serialize).  கீழ்வரும் எடுத்துகாட்டு எக்சு.எம்.எல் இனைப் பயன்படுத்துகிறது.  இந்த நூலுக்கான dbpedia.org இன் ஆர்.டி.எப்பினை இங்கு காணலாம்.  


```xml
<?xml version="1.0" encoding="UTF-8"?>
<rdf:RDF
	xmlns:rdf="http://www.w3.org/1999/02/22-rdf-syntax-ns#"
	xmlns:dc="http://purl.org/dc/elements/1.1/">

	<rdf:Description rdf:about="http://dbpedia.org/resource/Mattakallappu_Manmiyam-எ.கா">
		<dc:title>மட்டக்களப்பு மான்மியம்</dc:title>
		<dc:subject>இலங்கைத் தமிழ் இலக்கியம்</dc:subject>
		<dc:publisher>Batticaloa District Cultural Board</dc:publisher>
	</rdf:Description>

</rdf:RDF>
```


## மேற்கோள்கள்


## வெளி இணைப்புகள்
* RDF

பகுப்பு:பொருளுணர் வலை
காளி சிந்து ஆறு

**காளி சிந்து ஆறு** (Kali Sindh)  (இந்தி: **काली सिंध**) இந்திய மாநிலமான இராஜஸ்தானில் பாயும் ஆறுகளில் ஒன்றாகும்.

## உருவாகுமிடம்
காளி சிந்து ஆறு மத்தியப் பிரதேசத்தின்  மால்வா பகுதியின் தேவாஸ் மாவட்டத்தில் உற்பத்தியாகி, இராஜஸ்தான் மாநிலத்தில் சவாய் மாதோபூர்  மாவட்டம் மற்றும் ஜாலாவார் மாவட்டம் வழியாக பாய்ந்து பின்னர் சம்பல் ஆற்றில் கலக்கிறது.

## பாயுமிடங்கள்
காளி சிந்து ஆறு மத்தியப் பிரதேசதின்  மால்வா பாய்ந்து, பின் இராஜஸ்தான் மாநிலத்தின் சவாய் மாதோப்பூர் மற்றும் ஜாலாவார் மாவட்டம் வழியாக பாய்கிறது.

## துணை ஆறுகள்
காளி சிந்து ஆற்றின் துணை ஆறுகள் பர்வான் ஆறு, நிவாஜ் ஆறு மற்றும் அகு ஆறுகளாகும்.

## மேற்கோள்கள்

## வெளி இணைப்புகள்
*Kali Sindh River 

*
பகுப்பு:இந்திய ஆறுகள்
ரொறொன்ரோ மாவட்ட பாடசாலை வாரியம்

**ரொறோன்ரோ மாவட்டப் பள்ளிச்சாலை வாரியம்** (*Toronto District School Board*, **TDSB**; தமிழக வழக்கு: **டோரொன்டோ மாவட்டப் பள்ளிக்கல்வி வாரியம்**, 1999க்கு முன்பாக **ஆங்கில-மொழி பொது மாவட்டப் பள்ளி வாரியம் எண். 12**) கனடாவின்  ஒன்றாரியோ மாநிலத்தில் ரொறன்ரோவிலுள்ள ஆங்கில மொழி சமயச் சார்பற்ற பொதுநிலைப் பள்ளிச்சாலை வாரியமாகும். இந்த வாரியத்தைத் தவிர இதே பகுதியில் சிறுபான்மையினருக்காக பொதுநிலை-சமயச் சார்பற்ற பிரான்சிய மொழி (*கான்சில் இசுகூலேர் வயமாண்டே*), பொதுநிலை-சமயச் சார்பு   ஆங்கில மொழி (*ரொறொன்ரோ கத்தோலிக்க மாவட்டப் பள்ளிச்சாலை வாரியம்*), மற்றும் பொதுநிலை-சமயச் சார்பு பிரான்சிய மொழி (கான்சில் இசுகூலேர் தெ டிஸ்ட்ரிக்ட் கத்தோலிக்கு சென்டர்-சுத்) பள்ளிகளும் அவற்றின் வாரியங்களும் அரசுநிதி பெற்று நடத்தப்படுகின்றன. இதன் தலைமையிடம் நோர்த் யோர்க்கில் உள்ளது. இந்த வாரியம் கனடாவின் மிகப் பெரிய பள்ளிச்சாலை வாரியமாகவும் வட அமெரிக்காவில் நான்காவது பெரிய பள்ளிச்சாலை வாரியமாகவும் விளங்குகின்றது.
## மேற்சான்றுகள்

## வெளி இணைப்புகள்
*ரொறொன்ரோ மாவட்ட பாடசாலை வாரியம் 
*ரொறொன்ரோ மாவட்ட பாடசாலை வாரியம்
பகுப்பு:கனடாவில் கல்வி
பகுப்பு:ஒன்றாரியோவிலுள்ள  பாடசாலை மாவட்டங்கள்
வள விபரிப்புச் சட்டக கருத்தேற்ற முறைமை

**வள விபரிப்புச் சட்டக கருத்தேற்ற முறைமை** (RDF Schema - RDFS - ஆர்.டி.எப்.எசு) என்பது ஆர்.டி.எப் வளங்களை ஒழுங்கமைக்கப் பயன்படும் ஒரு கருத்தேற்ற முறைமை (schema) ஆகும்.  இது குறிப்பான ஆர்.டி.எப் வகுப்புக்களையும் பண்புகளையும் விபரிக்கின்றது.  இவற்றைப் பயன்படுத்தி இதர மெய்ப்பொருள் மூலங்களை (Ontologies) விபரிக்கமுடியும்.

## முதன்மை ஆர்.டி.எப்.எசு கட்டுகள்
ஆர்.டி.எப்.எசு கட்டுக்கள் என்பன அடிப்படை ஆர்.டி.எப் சொற்கோவையின் மீது உருவாக்கப்பட்ட வகுப்புகள், தொடர்புடைய பண்புகள் மற்றும் பயன்கூறு பண்புகள் ஆகியவற்றைக் குறிக்கின்றன.

### வகுப்புகள் (Classes)
* **rdfs:Resource** - எல்லா வகுப்புகளின் தாய்ப் பகுப்பு.  அனைத்தும் ஆர்.டி.எப் வளங்களாக விபரிக்கப்படுகின்றன.
* **rdfs:Class** - ஆர்.டி.எப் குறிக்க முயலும் பல்வேறு பொருட்களின் வகைகள் வகுப்புகள் எனப்படுகின்றன.
ஆர்.டி.எப் வகுப்பு பின்வருமாறு வரையறை செய்யப்படுகிறது:  C rdf:type rdfs:Class.  இதிலே rdf:type rdf பெயர்வெளியில் முன்வரையறு செய்யப்பட்ட பண்பு. rdfs:Class rdfs பெயர்வெளியில் முன்வரையறை செய்யப்பட்ட வகுப்பு.  எ.கா ஆள் rdf:type rdfs:Class.  இந்த வகுப்பின் ஒரு எடுத்துக்காட்டுப் instance கரிகாலன் rdf:type ஆள்.  

ஆர்.டி.எப்.எசு விபரிக்கும் பிற வகுப்புகள்:
* **rdfs:Literal** – எழுத்து அல்லது எண்ணாலான மதிப்புகள்.  இது எளிய சொற்கோவையாவோ அல்லது இனம் வரையறை செய்யப்பட்ட மதிப்பாகவோ இருக்கலாம்.
* **rdfs:Datatype** – the class of datatypes. rdfs:Datatype is both an instance of and a subclass of rdfs:Class. Each instance of rdfs:Datatype is a subclass of rdfs:Literal.
* **rdf:XMLLiteral** – the class of XML literal values. rdf:XMLLiteral is an instance of rdfs:Datatype (and thus a subclass of rdfs:Literal).
* **rdf:Property** – the class of properties.

### பகுப்புகள் (Properties)

### பயன்கூறு பண்புகள் (Utility properties)

## மேற்கோள்கள்


பகுப்பு:பொருளுணர் வலை
டி. ஜெ. அம்பலவாணர்

அதி வணக்கத்துக்குரிய **தாவீது செயரத்தினம் அம்பலவாணர்** (*David Jeyaratnam Ambalavanar*, பெப்ரவரி 28, 1928 - அக்டோபர் 10, 1997) இலங்கைத் தமிழ் போதகர் ஆவார். இவர் 1971 முதல் 1993 வரை தென்னிந்தியத் திருச்சபையின் யாழ்ப்பாண ஆயராகப் பணியாற்றினார்.

## ஆரம்ப வாழ்க்கை
அம்பலவாணர் 2928 பெப்ரவரி 28 இல் வண. யோசப் பொன்னம்பலம் அம்பலவாணர், அன்னம்மா ஆகியோருக்குப் பிறந்தார். யாழ்ப்பாணம் பரி யோவான் கல்லூரி (1932–42), யாழ்ப்பாணக் கல்லூரி (1942-50). ஆகியவற்றில் கல்வி கற்றார். பின்னர் இவர் இந்தியா சென்று மேற்கு வங்கம் செரம்பூர் கல்லூரியில் 1955 இல் இறையியலில் இளங்கலைப் பட்டம் பெற்றார். 1959 இல் இலண்டன் பல்கலைக்கழகத்தில் இளங்கலைப் பட்டம் பெற்றார். 1968 இல் இலண்டன் கிங்சு கல்லூரியில் இறையியலில் முதுகலைப் பட்டம் பெற்றார்.

அம்பலவாணர் சந்திரராணி கணபதிப்பிள்ளை என்பவரைத் திருமணம் புரிந்தார். இவர்களுக்கு தேவதர்சன், தேவதயாளன் என இரு மகன்கள் உள்ளனர்.

## பணி
1955 ஆம் ஆண்டில் பட்டப்படிப்பை முடித்த பின்னர் அம்பலவாணர் தென்னிந்தியத் திருச்சபையின் யாழ் மறைமாவட்ட மறைப்பரப்புனராக பணியில் சேர்ந்தார். 1971 சூன் 30 இல் தென்னிந்தியத் திருச்சபையின் யாழ்மறைமாவட்டத்துக்கான 2வது ஆயராக நியமிக்கப்பட்டார். 1993 பெப்ரவரி 28 இல் இளைப்பாறினார்.

அம்பலவாணர் யாழ்ப்பாணக் கல்லூரியின் பணிப்பாளர் சபையின் தலைவராகப் பணியாற்றினார். ஈழப்போரின் போது பொதுமக்களின் இழப்புகளுக்காக அம்பலவாணர் குரல் கொடுத்தார்.

## மறைவு
அம்பலவாணர் சிறிது காலம் சுகவீனமுற்ற நிலையில் 1997 அக்டோபர் 10 இல் யாழ்ப்பாண மருத்துவமனையில் தனது 69ஆவது அகவையில் காலமானார்.

## மேற்கோள்கள்

பகுப்பு:1928 பிறப்புகள்
பகுப்பு:1997 இறப்புகள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
பகுப்பு:யாழ்ப்பாண ஆயர்கள் (தென்னிந்தியத் திருச்சபை)
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் வட மாகாண நபர்கள்
யாழ்ப்பாணம் மறைமாவட்டம் (தென்னிந்தியத் திருச்சபை)

**யாழ்ப்பாணம் மறைமாவட்டம்** (*Jaffna Diocese*) என்பது இலங்கையின் தென்னிந்தியத் திருச்சபையின் மறைமாவட்டங்களில் ஒன்றாகும். இம்மறைமாவட்டத்தின் தற்போதைய ஆயர் டானியல் தியாகராஜா ஆவார்.

## வரலாறு
தென்னிந்தியத் திருச்சபை 1947 செப்டம்பர் 27 அன்று தென்னிந்திய ஆங்கிலிக்கம், மெதடிசம், பொது ஆட்சிமுறைத் திருச்சபை (பிரெசுபிட்டேரியன்), புராட்டத்தாந்து ஆகிய திருச்சபைக் குழுக்கள், மற்றும் இந்தியத் திருச்சபைகளின் தெற்கு மறைமாவட்டம், பாக்கித்தான், பர்மா, இலங்கைத் திருச்சபைகளை இணைத்து அமைக்கப்பட்டது. தென்னிந்தியத் திருச்சபையின் 22 மறைமாவட்டங்களில் யாழ்ப்பாண மறைமாவட்டமும் ஒன்றாகும். இதன் முதலாவது ஆயராக சபாபதி குலேந்திரன் 1947 அக்டோபர் 10 இல் நியமிக்கப்பட்டார்.

## ஆயர்கள்

## மேற்கோள்கள்

## வெளி இணைப்புகள்
* Jaffna Diocese of the Church of South India 


பகுப்பு:வட மாகாணம், இலங்கை
சர்வஞ்சித் சிங்

**சர்வஞ்சித் சிங்** *(Sarvanjit Singh)* ஓர் இந்திய வளைதடிபந்தாட்ட வீரர் ஆவார். இவர் 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிபந்தாட்டக் குழுவில் கலந்துகொண்டார்.
இருப்பும் பாணியும் : முன்னணி

## இளமை
இவர் பஞ்சாப் மாநில, குர்தாசுபூரில் பிறந்தார்.

## மேற்கோள்கள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:இந்திய வளைதடிப் பந்தாட்ட வீரர்கள்
மகாகாளி ஆறு

**காளி கண்டகி ஆறு** (Kali Gandak),  தெற்கு நேபாளத்தில் இந்த ஆறு பாயும் போது **நாராயணி ஆறு** என்றும் இந்தியாவில் பாயும் போது இதனை **கண்டகி ஆறு** என்றும் அழைக்கப்படுகிறது. கங்கை ஆற்றின் துணை ஆறான காளி கண்டகி ஆறு, நேபாள நாட்டின் முக்கிய ஆறுகளில் ஒன்றாகும். நேபாளத்தின்46,300 சதுர கிலோ மீட்டர் பரப்பளவு வேளாண் நிலங்களுக்கு காளி கண்டகி ஆறு நீர் ஆதாரமாக உள்ளது. 

காளி கண்டகி ஆறு இமயமலையில்  6268 மீட்டர் உயரத்தில் உள்ள திபெத் பகுதியின் நுபின் இமாலய கொடுமுடியில் உற்பத்தியாகி நேபாள நாட்டின் மஸ்டாங் மாவட்டத்தில் முதலில் பாய்கிறது.

## இந்தியாவில்
நேபாள-இந்திய எல்லையான வடக்கு பிகார் மாநிலத்தின் தென் கிழக்கில், காளி கண்டகி ஆறு, நேபாளத்தின் *பஞ்சநாதம்*  ஆறு  மற்றும்  *சோன்கா* ஆறுகளுடன் கலந்து இணைவதால் அவ்விடத்தை **திரிவேணி** என்பர். இந்தியாவில் காளி கண்டகி ஆறு, **கண்டகி ஆறு** என்ற பெயருடன் 300 கிலோ மீட்டர் தொலைவிற்கு பாய்ந்து பாட்னா அருகில் கங்கை ஆற்றில் கலக்கிறது. இந்தியாவில் 7620 சதுர கிலோ மீட்டர் பரப்பு நிலங்களுக்கு காளி கண்டகை ஆறு நீர் வளம் வழங்கிறது.

## படக்காட்சியகம்

File:GandakiKagbeni.JPG|நேபாளத்தில் பல்வேறு தட்ப-வெப்ப மண்டலங்களில் வேகமாக கடக்கும் மாகாளி ஆறு
File:GandakiPineForest.JPG|நேபாளத்தின் தேவதாரு காட்டுப்பகுதியில் பாயும் மாகாளி ஆறு
File:1 River Gandhak Gandaki in Kagbeni Nepal before entering India.jpg|இந்தியாவிற்குள் நுழைவதற்கு சற்று முன்னதாக நேபாளத்தின் காக்பெனியில் பாயும் மாகாளி ஆறு


## மேற்கோள்கள்

பகுப்பு:நேபாள ஆறுகள்
பகுப்பு:உத்தரப் பிரதேச ஆறுகள்
*
எஸ். குலேந்திரன்

அதி வணக்கத்துக்குரிய **சபாபதி குலேந்திரன்** (*Sabapathy Kulendran*, 23 செப்டம்பர் 1900 &ndash; 14 பெப்ரவரி 1992) இலங்கைத் தமிழ்க் குருக்களும், தென்னிந்தியத் திருச்சபையின் யாழ்ப்பாண மறைமாவட்டத்தின் முதலாவது ஆயரும் ஆவார்.

## ஆரம்ப வாழ்க்கை
குலேந்திரன் 1900 செப்டம்பர் 23 அன்று வழக்கறிஞர் சபாபதி என்பவருக்குப் பிறந்தார். குலேந்திரனின் சாம் சபாபதி யாழ்ப்பாண நகர முதல்வராக இருந்தவர். குலேந்திரன் யாழ்ப்பாணம் பரி யோவான் கல்லூரி, யாழ்ப்பாணக் கல்லூரி ஆகியவற்றில் கல்வி கற்றார். பின்னர் இலண்டன் பல்கலைக்கழகத்தின் இளங்கலைப் பட்டம் பெற்றார். பின்னர் இந்தியாவில் மேற்கு வங்கத்தில் உள்ள செரம்பூர் கல்லூரியில் இறையியலில் பட்டம் பெற்றார். 1934-ஆம் ஆண்டில் மதப்போதகராகத் திருநிலைப்படுத்தப்பட்டார்.

குலேந்திரன் யாழ்ம்மாணம் இளைஞர் காங்கிரசின் உறுப்பினராக இருந்து சேவையாற்றினார்.

குலேந்திரன் விசுவலிங்கம் என்பவரின் மகள் மதுரம் என்பவரைத் திருமணம் புரிந்தார். இவர்களுக்கு இரண்டு மகன்களும், ஒரு மகளும் உள்ளனர்.

## பணி
குலேந்திரன் தென்னிந்தியத் திருச்சபையின் யாழ்ப்பாண மறைமாவட்டத்தின் 1வது ஆயராக 1947 ஆம் ஆண்டில் தேர்ந்தெடுக்கப்பட்டார். 1970 ஆம் ஆண்டில் இளைப்பாறினார்.

## மறைவு
இளைப்பாறிய பின்னர் வட்டுக்கோட்டையில் வாழ்ந்து வந்த குலேந்திரன் 1992 பெப்ரவரி 14 இல் இறந்தார்

## மேற்கோள்கள்

பகுப்பு:1900 பிறப்புகள்
பகுப்பு:1992 இறப்புகள்
பகுப்பு:யாழ்ப்பாணக் கல்லூரி பழைய மாணவர்கள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
பகுப்பு:யாழ்ப்பாண ஆயர்கள் (தென்னிந்தியத் திருச்சபை)
பகுப்பு:யாழ்ப்பாண மாவட்ட மக்கள்
பகுப்பு:ஈழத்து எழுத்தாளர்கள்
பகுப்பு:இலங்கையின் வட மாகாண நபர்கள்
எஸ். ஏ. விக்கிரமசிங்க

மரு. **சுஜீசுவரா அபயவர்தனா விக்கிரமசிங்க** (*Sugiswara Abeywardena Wickramasinghe*, 13 ஏப்ரல் 1901 &ndash; 25 ஆகத்து 1981) இலங்கையின் இடதுசாரி அரசியல்வாதி ஆவார். இலங்கை கம்யூனிஸ்ட் கட்சியை ஆரம்பித்தவர். 1931 இல் இலங்கை அரசாங்க சபைக்குத் தெரிவான முதலாவது இடதுசாரி அரசியல்வாதி இவராவார்.

## வாழ்க்கைக் குறிப்பு
விக்கிரமசிங்க மாத்தறை அத்துரெலிய என்ற ஊரில் பிறந்தார். காலி மகிந்த கல்லூரியில் கல்வி கற்றார். பாடசாலையில் கல்வி கற்கும் போதே சமூக இயக்கங்களிலும், பௌத்த சமய நடவடிக்கைகளிலும் ஈடுபட்டார். பின்னர் கொழும்பு ஆனந்தா கல்லூரியில் கல்வி கற்றார். அங்கிருந்து இலங்கை மருத்துவக் கல்லூரியில் சேர்ந்து மருத்துவப் பட்டம் பெற்றார். பட்டப்பின் ஐக்கிய இராச்சியம் சென்றார். இங்கிலாந்தில் ஏகாதிபத்தியத்திற்கு எதிரான இயக்கத்தில் சேர்ந்தார். இங்கிலாந்தில் அக்காலத்தில் படித்துக் கொண்டிருந்த,  பின்னாளில் இடதுசாரித் தலைவர்களாக உருவான என். எம். பெரேரா, கொல்வின் ஆர். டி சில்வா, லெஸ்லி குணவர்தன போன்றவர்களினதும், மார்க்சியவாதிகளினதும் நட்பு கிடைத்தது.

1929 இல் இலங்கை திரும்பிய பின்னர், 1943 ஆம் ஆண்டில் இலங்கை கம்யூனிஸ்ட் கட்சியை ஆரம்பித்தார். அத்துடன் இலங்கை பௌத்த-இறையியல் சபை பாடசாலைகளின் பொது முகாமையாளராகவும் இருந்து சேவையாற்றினார். அரசு சேவையில் இணைந்து மாத்தறையில் மருத்துவராகப் பணியாற்றினார்.

விக்கிரமசிங்க டொரீன் யங் என்னும் ஆங்கிலேய இடதுசாரிப் பெண்ணைத் திருமணம் புரிந்தார். டொரீன் யங் பிற்காலத்தில் பொதுவுடைமைக் கட்சியில் இணைந்து இலங்கை நாடாளுமன்ற உறுப்பினரானார். இருவருக்கும் சுரேன், சூரியா என இரு பிள்ளைகள் உள்ளனர்.

## அரசியலில்
1931 அரசாங்க சபைத் தேர்தலில் மொரவக்க என்ற இடத்தில் இருந்து லங்கா சமசமாஜக் கட்சியின் சார்பில் போட்டியிட்டு அரசாங்க சபை உறுப்பினரானார். 1936 ஆம் ஆண்டில் நடந்த தேர்தலில் மொரவாக்கை தொகுதியில் மீண்டும் போட்டியிட்டுத் தோற்றார். எஸ். ஏ. விக்கிரமசிங்கவின் மாஸ்கோ சார்புப் போக்கைக் கண்டித்து 1940 ஆம் ஆண்டில் அவர் சமசமாசக் கடசியிலிருந்து வெளியேற்றப்பட்டார். இதனை அடுத்து அவர் 1943 ஆம் ஆண்டில் மாஸ்கோ சார்பு இலங்கைக் கம்யூனிஸ்ட் கட்சியை ஆரம்பித்தார். பீட்டர் கெனமன், ஏ. வைத்திலிங்கம் ஆகியோரும் இவருடன் இணைந்தனர். விக்கிரமசிங்க இலங்கை கம்யூனிஸ்டுக் கட்சியின் சார்பில் 1956, 1960 மார்ச், 1960 சூலை, 1965, 1970 தேர்தல்களில் அக்குரசைத் தொகுதியில் போட்டியிட்டு நாடாளுமன்றம் சென்றார். 1977 தேர்தலில் போட்டியிட்டுத் தோற்றார்.

## இவற்றையும் பார்க்க
*சூரிய மலர் இயக்கம்
*லங்கா சமசமாஜக் கட்சி

## மேற்கோள்கள்

பகுப்பு:1901 பிறப்புகள்
பகுப்பு:1981 இறப்புகள்
பகுப்பு:இலங்கை அரசியல்வாதிகள்
பகுப்பு:சிங்கள அரசியல்வாதிகள்
பகுப்பு:இலங்கை இடதுசாரிகள்
பகுப்பு:மாத்தறை மாவட்ட நபர்கள்
பகுப்பு:இலங்கை மருத்துவர்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
துசார் காண்டுகர்

**துசார் காண்டுகர்** *(Tushar Khandker)* (பிறப்பு: 5 ஏப்ரல் 1985) ஒரு தொழில்முறை வளைதடிப் பந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிப் பந்தாட்டத்தில் கலந்துகொண்டார்.

இவரது குடும்பமே வளைதடிப் பந்தாட்டக் குடும்பம் ஆகும். இவரது தந்தையும் அண்ணனும் மாமனும் கூட வளைதடிப் பந்தாட்ட வீரர்கள் ஆவர்.

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:இந்திய வளைதடிப் பந்தாட்ட வீரர்கள்
ஓலை வலை மீன்பிடி

**ஓலை வலை மீன்பிடி முறை** என்பது இந்தியாவில் தமிழ் நாடு மாநிலத்தில் அமைந்துள்ள கடலோர பகுதியான இராமேசுவரம் மக்களால் பாரம்பரியமாக உணவுத்தேவைக்காகவும், வெளிநாட்டிற்கு ஏற்றுமதிக்காகவும் மீன்களைப் பிடிக்கும் முறையாகும். இத்தொழில் பெரும்பாலும் அழிந்துவிட்டது. ஆனால் இப்பகுதிமக்கள் இத் தொழிலை இன்னமும் உயிர்ப்புடன் காத்துவருகிறார்கள்.

## மீன்பிடிப்பகுதி
இத்தொழில் நடக்கும் பிரதானமான இடம் இராமநாதபுரம் மாவட்டத்தில் அமைந்துள்ள கடல்பகுதி ஊரான இராமேசுவரத்திற்கு அருகில் அமைந்துள்ள மன்னார் வளைகுடாவும், பாக் சலசந்தியும் உள்ள கடல் பகுதி ஆகும். இத்தொழில் முறை இலங்கைக் கடல் பகுதியிலும் நடைமுறையில் உள்ளது. 
 
## சூழ்நிலை பாதிப்பு
கோல் இழுவலை, அடிமட்ட பலகை இழுவலை, மிதவை இழுவலை, சூழ்வலை, மற்றும் சுருக்கு வலை போன்றவற்றால் சூழ்நிலை மண்டலம் பாதிக்கப்படுவதை உணர்ந்த இப்பகுதிமக்கள் *ஓலை வலை மீன்பிடி முறை*யை மட்டும் தொடர முடிவு செய்துள்ளார்கள்.

## முறை
இந்த வகையில் மீன்களைப்பிடிக்கும் பெண்கள் கடலில் கழுத்தளவு நீரில் மூன்று பெண்கள் நின்றுகொண்டு *யூ* (U) வடிவ வலையை கடலில் போட்டுப் பின்னர் *ஓ* (O) வடிவமாக ஆகச்செய்து மீன்களைப்பிடித்து வருகிறார்கள். இதற்கு மூன்று பெண்கள் தேவைப்படுகிறார்கள். ஆட்கள் அதிகமானால் கயிற்றின் அளவு நீளமாகக் கூட்டப்பட வேண்டும். இவ்வகையான மீன்பிடி முறைக்கு அதிக முதலீடு தேவையில்லை. முதலாளித்துவ முறை இத்தொழிலில் கிடையாது. 

## மேற்கோள்கள்

பகுப்பு:மீன்பிடித்தல்
ஓலா வாடகை வண்டிகள்

**ஓலா வாடகை வண்டிகள் **அல்லது** ஓலா கேப்ஸ்** (*Ola Cabs*) என்பது போக்குவரத்து வலை நிறுவனம் ஆகும். இந்நிறுவனம் முதன்முதலில் தொலைத் தொடர்பு மூலமாக மும்பையில் வாடிக்கையாளர்களுக்கு சேவையை வழங்கியது. இது படிப்படியாக உயர்ந்து மேலும் தனது சேவையை பெங்களூரிலும் தொடர்ந்தது. 2010ஆம் ஆண்டு திசம்பர் மாதம் 3ஆம் திகதி அன்று பாவேசு அகர்வால் என்பவரால் துவங்கப்பட்டது. 2014ஆம் ஆண்டு நவம்பர் மாதவாக்கில் 100 நகரங்களில் 2,00,000 வாடகைக் கார்களைக் கொண்டு பெருகியுள்ளது. தற்போதைய சூழலில் இந்நிறுவனம் தொழிலாளர்களைக் குறைக்கும் நடவடிக்கையில் முற்பட்டுள்ளது.

## மேற்கோள்கள்

பகுப்பு:சாலைப் போக்குவரத்து
பகுப்பு:ஊர்திகள்
பகுப்பு:இந்திய நிறுவனங்கள்
கேம்பா நிதி

**கேம்பா நிதி** (*Compensatory Afforestation Fund Management and Planning Authority* அல்லது *CAMPA fund*) என்பது 2002 ஆம் ஆண்டு இந்திய உச்ச நீதிமன்றத்தின் வலியுறுத்தலின் மூலம் இந்திய தலைமைக் கணக்குத் தணிக்கையாளர் நிதி ஒதுக்குதலின் மூலமும்  மாநில மற்றும் மத்திய ஆளுகைப்பகுதியிலும் அமைந்துள்ள காடுகளைப் பாதுகாப்பதற்காக ஏற்படுத்தப்பட்ட நிதி அமைப்பு ஆகும்.
இந்த நிதிக்கான வரையறைகளை இந்திய நாடாளுமன்ற உறுப்பினர்களின் முன்னிலையில் சட்ட வரைமுறைப்படுத்தப்படுகிறது. அவசரக் காலங்களில் இந்த நிதி காடுகளில் வாழும் உயிரினங்களைக் காக்கவும் பயன்படுத்தப்படுகிறது. 

## மேற்கோள்கள்

பகுப்பு:இந்தியாவில் சட்டம்
ரோகிணி ஆறு

**ரோகிணி ஆறு** (Rohini River), நேபாள நாட்டின் இமயமலையில் உள்ள சிவாலிக் மலைத்தொடரில் உள்ள லும்பினி பிராந்தியத்தின் கபிலவஸ்து மற்றும் ரூபந்தேகி மாவட்டத்தில் உற்பத்தி ஆகி, பின் தெற்காக பாய்ந்து இந்தியாவின் உத்தரப் பிர்தேசத்தின் கோரக்பூரில் பாயும் மேற்கு ரப்தி ஆற்றின் இடது கரையில் கலக்கிறது. 
பின்னர் மேற்கு ரப்தி ஆறு காக்ரா ஆற்றுடன் கலக்கிறது. காக்ரா ஆறு கங்கை ஆற்றுடன் கலக்கிறது. 
122 கிலோ மீட்டர் நீளம் கொண்ட ரோகிணி ஆறு, 2686 சதுர கிலோ மீட்டர் வடிநிலத்தைக் கொண்டது. 

## அரச மரபினர்கள்
கௌதம புத்தர் காலத்தில் ரோகிணி ஆற்றின் இரு கரையிலும், சாக்கியர்களும், கோலியர்களும் ஆண்டனர். வேளாண்மை நிலங்களின் நீர் பாசானத்திற்கு, ரோகிணி ஆற்று நீரின் உரிமைக்காக சாக்கியர்களும், கோலியர்களும் ஒரு முறை போரிட்டதாகவும்,பின்னர் புத்தரின் அறிவுரைப்படி இரு அரச மரபினர்களும் போரை நிறுத்தினர் எனவும் கருதப்படுகிறது.

## நகரங்கள்
ரோகிணி ஆற்றாங்கரையில் கபிலவஸ்து மற்றும் லும்பினி நகரங்கள் உள்ளன.

## மேற்கோள்கள்

பகுப்பு:நேபாள ஆறுகள்
பகுப்பு:உத்தரப் பிரதேச ஆறுகள்